L 71/6
BG
Официален вестник на Европейския съюз
9.3.2023 г.
(14)
Освен това сходството в степените на киселинност не е толкова значимо и не може да породи объркване между „Aceto Balsamico di Modena“ (ЗГУ) и „Aceto Balsamico Tradizionale di Modena“ (ЗНП), нито да доведе до имитация на последното.
Независимо че продуктите с двете наименования имат определени общи характеристики, като например степента на киселинност, те са направени от различни суровини и следват различен метод на производство и поради това остават различни.
(15)
Накрая, защитеното географско указание „Aceto Balsamico di Modena“ не е определено като винен оцет и следователно не подлежи на правилата, приложими за винения оцет, по-специално по отношение на минималното киселинно съдържание.
(16)
Що се отнася до възраженията относно разширяването на обхвата от размери на бутилките, не може да се счита, че изменението налага ограничения на операторите, включени в опаковането на „Aceto Balsamico di Modena“.
Напротив, допускането на допълнителни бутилки с вместимост съответно 0,100 l, 0,150 l, 0,200 l и 1,5 l може да се разглежда като либерализиране на условията за бутилиране.
Евентуалното засилване на конкуренцията, което би могло да произтече в резултат на предлагането на пазара на „Aceto Balsamico di Modena“ в по-широк обхват от размери на бутилките, би било в съответствие с основополагащите принципи на политиката на ЕС в областта на конкуренцията и не следва да се счита за вредно за репутацията на „Aceto Balsamico di Modena“ (ЗГУ).
(17)
Характеристиките на бутилките с вместимост под 0,250 литра, включени в раздел 3.5 от единния документ, имат за цел да осигурят минимален стандарт за еднородност на бутилките, в които ще се продава продуктът.
Това правило за опаковането не е включено в продуктовото описание, нито е разработено по отношение на специфичния характер на продукта, посочен в раздела на единния документ, посветен на връзката, и поради това не може да се счита за съществен елемент от представянето на продукта.
Тъй като тези изисквания са определени само за нови бутилки с вместимост под 0,250 литра, които не са били разрешени преди настоящото изменение, оспорваната промяна няма да окаже отрицателно въздействие върху разходите за бутилки, които вече са закупени от бутилиращите предприятия на „Aceto Balsamico di Modena“, и следователно няма да доведе до финансови загуби за тях.
(18)
В единния документ не е предоставена директно информация относно контролния орган, тъй като такава информация не се изисква там, съгласно приложение I към Регламент за изпълнение (ЕС) No 668/2014 на Комисията (5).
Тази информация обаче е включена в продуктовата спецификация, както е предвидено в член 7, параграф 1, буква ж) от Регламент (ЕС) No 1151/2012.
(19)
Що се отнася до подадените от страните възражения срещу изискваното спазване на параметрите на изотопното съотношение, тези параметри са въведени, за да се установи по-добре възможното подправяне на винения оцет и да се подобри системата за контрол на „Aceto Balsamico di Modena“.
Проверката на изотопното съотношение във всички случаи се извършва на етапа на производство и следователно засяга само производителите на „Aceto Balsamico di Modena“.
(20)
Следователно публикуваните в Официален вестник на Европейския съюз изменения в продуктовата спецификация на наименованието „Aceto Balsamico di Modena“ (ЗГУ) следва да бъдат одобрени.
(21)
Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,
ПРИЕ НАСТОЯЩИЯ РЕГЛАМЕНТ:
Член 1 Одобряват се публикуваните в Официален вестник на Европейския съюз изменения в продуктовата спецификация на наименованието „Aceto Balsamico di Modena“ (ЗГУ).
(5) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (OВ L 179, 19.6.2014 г., стр. 36).